**Előterjesztés**

**Hévíz Város Önkormányzat Képviselő-testületének**

**2025. április 9-ei rendkívüli nyilvános ülésére**

**Tárgy:** Hévíz Város Önkormányzat 2024-2029 évi gazdasági programja

**Az előterjesztő:** Naszádos Péter polgármester

**Készítette:** Szintén László, közgazdasági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

Turizmus, Kultúra és Civilek Bizottsága

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város polgármestere

**I.**

**TÁRGY ÉS TÉNYÁLLÁS ISMERTETÉSE**

Tisztelt Képviselő-testület!

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. § (1)-(5) bekezdései alapján a képviselő-testület hosszú távú fejlesztési elképzeléseit gazdasági programban, fejlesztési tervben rögzíti, melynek elkészítéséért a helyi önkormányzat felelős.

A gazdasági program, fejlesztési terv a képviselő-testület megbízatásának időtartamára vagy azt meghaladó időszakra szól. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. A gazdasági program, fejlesztési terv – a vármegyei területfejlesztési elképzelésekkel összhangban – tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket. A gazdasági programot, fejlesztési tervet a képviselő-testület az alakuló ülését követő hat hónapon belül fogadja el, ez a határidő Hévíz Város Önkormányzat esetén 2025. április 10-ig.

Hévíz Város Önkormányzat Képviselőtestülete vészhelyzeti polgármesteri átruházott döntéssel, a 73/2020. (IV.23) határozatával fogadta el a 2019-2024. évi gazdasági programot. Mivel a meglévő gazdasági program, fejlesztési terv az előző ciklusidőn nem túlnyúló, így új gazdasági program megalkotása szükséges. Az Mötv. 42. § 4. pontja alapján a képviselő-testület át nem ruházható hatásköre a Gazdasági Program elfogadása.

A gazdasági program jelentősége, hogy akár a választási ciklusra vagy azt meghaladó időtartamra szól, annak megalapozott tervezési és fejlesztési dokumentumnak kell lennie.

Hévíz Város Önkormányzat kialakult működési gyakorlata szerint a gazdasági program a képviselő-testület megbízatásának időtartamára szólt. Javasoljuk, hogy ez a jövőben is így legyen.

Kérem a Tisztelt Képviselő-testületet az előterjesztés megtárgyalására és a határozat elfogadására.

**2.**

**Határozati javaslat**

Hévíz Város Önkormányzat Képviselőtestülete Hévíz Város Önkormányzat 2024-2029. ciklusra vonatkozó Gazdasági Programját az előterjesztés melléklete szerint jóváhagyja.

Felelős: Naszádos Péter polgármester

Határidő: azonnal

1. számú melléklet

**Hévíz Város Önkormányzat**

**2024-2029. évi ciklusra vonatkozó**

**gazdasági programja**

**BEVEZETŐ**

Hévíz Város Önkormányzat Képviselő-testülete a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 116. § (1)-(5) bekezdései alapján a képviselő-testület hosszú távú fejlesztési elképzeléseit a következő gazdasági programban, rögzíti.

A Képviselő-testület a gazdasági programban meghatározottakat figyelembe veszi minden gazdasági jellegű, a gazdálkodásra, a település működtetésére, fejlesztésére vonatkozó döntésnél, illetve az éves költségvetési rendeletek elkészítése és összeállítása során is.

A gazdasági program az öt éves választási ciklusra szól, de a megvalósítás egy része, illetve a folyamatok csak hosszabb távon fejeződnek be.

A megfogalmazott célok tervszerű megvalósítása a pénzügyi-pályázati források, a gazdasági lehetőségek függvényében történik.

**I. VEZETŐI JÖVŐKÉP**

***“Itt vagyunk Otthon: Hévíz!”***

A 2024. október 1. napjától felálló Képviselő-testület alapvető célja, hogy biztosítsa a város működőképességét, az önkormányzat kötelező és önként vállalt közfeladatainak ellátásához szükséges gazdasági és infrastrukturális alapokat megteremtse. A feladatokban segítik az önkormányzati fenntartású intézmények, részben vagy egészében önkormányzati tulajdonú gazdasági társaságok, civil szervezetek, és a történelmi egyházak és nem utolsósorban a helyi lakosok, alulról jövő kezdeményezéseikkel.

Hévíz a Nyugat-Balaton Régió, Zala vármegye és a Keszthelyi Járás egyik meghatározó települése, fontos ezért a partnerség elmélyítése térségi szerepvállalás erősítésével. Ennek jegyében döntött a Képviselő-testület a Keszthely és Térsége Többcélú Kistérségi Társuláshoz való csatlakozásról is.

Tovább kell erősíteni, az egyébként is erős területeket, hiszen Hévíz a gyógyturizmus fellegvára, a Hévízi-gyógytó, a gyógyvíz, és a tradicionális terápiás kezelések az idősek, és a mozgásszervi betegek mentsvára. Ehhez társítva a kulturális, művészeti és sport­ turisztikai attrakciókat, lehetővé válna az ide látogatók korcsoportjának diverzifikációja, ezzel kitörve az elmúlt időszak depresszív tendenciájából.

**II. HELYZETÉRTÉKELÉS, CÉLOK MEGHATÁROZÁSA**

**Hévíz helye Zala vármegyében**

Hévíz a lakónépesség száma alapján a megye tíz városa közül a hatodik legnépesebb. A lakosság korösszetétele kedvezőtlen, az országos átlaghoz képest magasabb ingatlan árak miatt alacsony a fiatalkorúak és magas az idős népesség aránya.

|  |  |  |  |
| --- | --- | --- | --- |
| **Megnevezés** | **2010 év** | **2019 év** | **2024 év** |
| Lakosság létszáma (fő) | 4 975 | 4 750 | 4 730 |

Korcsoportos bontás – állandó lakosság (2023. 12. 31-ei adat)

|  |  |
| --- | --- |
| **Korcsoport** | **Fő** |
| 0-18 éves | 507 |
| 19-65 | 2623 |
| 66- | 1600 |

**Az önkormányzat vagyoni helyzete**

Az Önkormányzat legfontosabb bevétele a közhatalmi bevétel, három adónemből áll (Helyi iparűzési adó, Építmény adó és Idegenforgalmi adó), 2025. évben nagyságrendileg 1,9 milliárd Ft bevételi irányzattal tervezve.

|  |  |  |  |  |  |  |
| --- | --- | --- | --- | --- | --- | --- |
| **Iparűzési Adó és Állami támogatás 2019-2024 (eFt)** | | | | | | |
|  | **2019** | **2020** | **2021** | **2022** | **2023** | **2024** |
| **Helyi iparűzési Adó** | 518 490 | 453 484 | 268 123 | 367 772 | 752 445 | 765 000 |
| **Helyi iparűzési adó állami kiegészítés** | … | … | 119 233 | 185 313 | … | … |
| **Állami támogatás** | 940 020 | 782 618 | 501 972 | 670 710 | 575 500 | 486 104 |
| *ebből: IFA üdülőhelyi támogatás* | 600 595 | 365 373 | 0 | 0 | 0 | 0 |
| *ebből adóerőképesség elvonás(2019-2020 beszámítás, 2021-től szolidaritási hozzárjárulás)* | 126 243 | 146 532 | 138 569 | 59 746 | 119 191 | 177 807 |

A fenti táblázat helyi iparűzési adóján túl, jelentős még az építményadó, és Hévíz gazdaságát meghatározó mérőszámként is funkcionáló idegenforgalmi adó.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | | | | | | | | |
| **Helyi adómértékek és bevételek alakulása 2019-2025** | | | | | | | | |
|  | | | | | | | | |
| S.sz. | **Megnevezés** | **adómértékek (Ft)** | | | | | | |
| **2019** | **2020.** | **2021.** | **2022.** | **2023.** | **2024.** | **2025.** |
| 1. | Építményadó Ft/m2 |  |  |  |  |  |  |  |
| 2. | Építményadó (szállásépület, szálláshely) Ft/m2 | 1 000 | 1 000 | 1 000 | 1 000 | 1 200 | 1 200 | 1300/ 1700 |
| 3. | Építményadó (kereskedelmi egység, iroda) Ft/m2 | 800 | 800 | 800 | 800 | 960 | 1 200 | 1000 |
| 4. | Építményadó (lakás, lakóépület, üdülő és egyéb nem lakás céljára szolgáló épület) Ft/m2 | 600 | 600 | 600 | 600 | 720 | 720 | 760 |
| 5. | Iparűzési adó % | 2,0 | 2,0 | 2,0 | 2,0 | 2,0 | 2,0 | 1,95 |
| 6. | Id. forg. adó tart. után Ft | 515 | 530 | 530 | 530 | 597 | 680 | 780 |
|  |  |  |  |  |  |  |  |  |
| S.sz. | **Megnevezés** | **bevétel (ezer Ft)** | | | | | | |
| **2019** | **2020.** | **2021.** | **2022.** | **2023.** | **2024.** | **2025.** |
| 1. | Építményadó | 233.619 | 231.287 | 256.746 | 282.762 | 371.727 | 352.142 | n.a |
| 2. | Helyi iparűzési adó | 528.643 | 457.357 | 121.486 | 281.419 | 761.444 | 550.000 | n.a |
| 3. | Idegenforgalmi adó Ft | 633.972 | 130.401 | 271.418 | 499.596 | 567.532 | 677.957 | n.a |
| 4. | **Összesen** | **1.396.234** | **819.045** | **649.650** | **1.063.777** | **1.700.703** | **1.580.099** | **n.a** |

A közhatalmi bevételeken túl a másik két nagy bevételi forrás egyrészt a működési bevételek (térítési díjak), 2025. évben 706.543.000 Ft-tal előirányozva, és az állami támogatás 2025. évben 496.457.000 Ft-tal tervezve. A jelentősebb bevételek összesen **3.103.000.000 Ft**-ot jelentenek.

Fontos megjegyezni, hogy a szolidaritás adó, illetve a 2025-ben bevezetett versenyképes járások miatti elvonás az iparűzési adó alapján, nagyságrendileg évente 235.000.000 Ft elvonást jelent.

További teher a 2027. december 6-án lejáró fejlesztési hitel, amely évente a 149.724.000 Ft tőketörlesztés mellett 44.004.000 Ft kamat terhet is jelent.

A fenti elvonások **428.004.000 Ft**-tal, a működési mérleg több mint 10%-val terhelik meg a költségvetést.

Visszatekintve 5 évvel, 2019-ben a bevételi előirányzatok: közhatalmi 1.240.404.000Ft, állami támogatás 882.563.602 Ft, térítési díjak 492.069.000 Ft, összesen **2.615.036.602 Ft.**

Európában kialakult energiaválság hatására még hatványozottabban előtérbe került az önkormányzati épületek energiahatékonyságának növelése.

Kiemelt cél az önkormányzati vagyon megőrzése, felújítása, és -adott esetben új funkcióval való megtöltése.

A törvény előírásainak megfelelően a vagyonkataszter nyilvántartásával pontos képünk van az önkormányzati vagyon helyzetéről, összetételéről, forgalmi értékéről. Az önkormányzati vagyonnal való gazdálkodás szabályairól szóló rendelet meghatározza a vagyongazdálkodást. A Képviselőtestületi döntéseket e rendelet előírásainak betartásával hozzák, ezzel jogszerű és törvényes keretek közötti vagyonhasznosítás valósul meg.

Jelen gazdasági programban kiemelt cél, hogy a vagyonhasznosítás nem vagyonfelélést, hanem új értékek, fejlesztési célok megvalósítását jelentse.

Az önkormányzat **vagyomérlegének** bruttó eszköz és forrás összege **22.813.873.431 Ft.**

A vagyonkataszter részletesen tartalmazza a forgalomképes és forgalomképtelene ingatlanok teljes listáját. A *2. számú mellékletben* mutatjuk be azon ingatlanokat, amelyek hasznosítása révén kapcsolódhatnak a stratégiai fejlesztési célok eléréséhez.

Ezen lista alapján pedig az alábbi ingatlanok esetében kiemelten szükséges az ötéves stratégiába illesztés:

* **Bel és külterületi járda és útfelújítási program**

2025. évben Hévíz, Sport utca útburkolatának teljeskörű kivitelezése.

Négyszög major megközelítési útvonal kialakítása érdekében a Hévíz 056/2 hrsz ingatlan 73178 jelű közútra történő útcsatlakozásának tervezése.

A Vörösmarty, Zrínyi és további utcák és járdák felújítási tervbe illesztése.

Rákóczi és Erzsébet-királyné utcák burkolat felújításának kérdése.

Rákóczi úti gyalogosátkelőhely a Széchenyi utcán.

Ady és Széchenyi utcák forgalmi csomópont közlekedésbiztonsági fejlesztése.

Dr. Babócsay utca részleges felújítása.

Külterületi út fejlesztés Karmacs irányába a Zrínyi utca folytatásaként.

* **Rózsakert épülete**

2025. évben, a Rózsakert épületében új állandó muzeális kiállítás építése, továbbá előadóterem, időszaki és állandó kiállítótér, valamint iroda kerül kialakítása.

A Belvárosi Múzeumban (Fontana Filmszínház épülete) elhelyezett helytörténeti gyűjtemény felhasználásával új, a kortárs elvárásoknak megfelelő „élményközpontú” állandó kiállítás települ át a Rózsakert épületében. Az állandó kiállítás tervezetten helytörténeti és balneológiai témájú, mely a város két jelentősebb időszakát mutatja majd be nagyobb terjedelemben. A római kort és az úgynevezett „hévízi boldog békeidőket”, azaz a két háború közötti időszakot. A kiállításban enteriőrökben és épített tárlat formájában tárul a látogatók elé, számos digitális eszköz és interaktív megoldás felvonultatásával. Újjáépül a Dr Moll Károly orvostörténeti emlékszoba.

* **Fontana Filmszínház épülete**

2025-2026 évben alapvető felújítása szükséges, a régi elavult nyílászárók és fűtőtestek cseréje megvalósítható.

Az energia hatékonyság növelését követően, a volt kiállító és raktártérnek az emeleten közösségi funkció- művészeti alkotótér kialakítása.

* **Egregyi Múzeum**

Az egregyi múzeum kiállító funkciója beköltözik a tömegek által is könnyen megközelíthető Rózsakert épületébe.

* **Egregyi Óvoda épületei**

A régi óvoda épülete erősen leromlott állapotú, statikai felülvizsgálata is szükséges. Közösségi, alkotóművészeti színtér kialakítására alkalmas helyszín lehet.

Az egregyi múzeum épülete alkalmas lehet arra, hogy az újra induló önkormányzati fenntartású egregyi óvodának adjon helyet.

* **GAMESZ egregyi telephely**

Régi igénye az önkormányzati intézményeknek, saját tulajdonban lévő cégeknek egy raktárbázis kiépítése. Ennek adhat helyet a GAMESZ Zrínyi utcai telephelye.

Cél a hulladékudvar üzemeltetése, annak új helyszínének térségi kialakítása.

**GAMESZ Széchenyi utca dolgozói kommunális helyiség**

Elavult, felújítása e helyen nehezen oldható meg, új alkalmas helyszín keresése indokolt és a funkció áttelepítése szükséges.

**GAMESZ konyha**

Technológiai és energia-hatékonysági fejlesztése szükséges.

* **Parkolási rendszer**

2026-2027 évben új parkolási közbeszerzés, a teljes parkolási rendszer megújítása, új parkolóhelyek kialakítása, parkolóház koncepciójának lefektetése.

**Dr. Sziráki-ház és telek Vörösmarty utca**

Jelenleg funkció nélküli épület, megvizsgálandó hasznosítási, fejlesztési cél, akár komplex szolgáltató tér- telephely- szolgálati lakás építés lehetőséges a telken.

* A korábban Hévíz Város Önkormányzat tulajdonában lévő, és 2019. évben értékesített volt Hévíz 1627/5. és jelenlegi a 118/2. inhrsz-ú ingatlanok részleges **(láp terület) visszavásárlása**.

Az önkormányzat az alap- és vállalt feladatait az általa alapított Polgármesteri Hivatal és három önállóan működő **intézményén és részesedéssel bíró gazdasági társaságokon** keresztül látja el. A gazdasági feladatokat egységesen a Polgármesteri Hivatal végzi. Az önkormányzat és az intézmények 2025. évre megfogalmazott tevékenységüket a módosított költségvetési rendeletben jóváhagyott létszámkereten belül tudták végrehajtani, amely mindösszesen 157 fő.

Az önkormányzat a kötelező- és vállalt feladatainak ellátásához az általános működési és ágazati feladatok támogatására kapott állami támogatáson felül saját forrást is biztosít.

***Intézmény neve* *Bevétel – Kiadás főösszege 2025***

Gazdaság Műszaki Ellátó Szervezet 738.967 ezer Ft

Hévízi Polgármesteri Hivatal 432.482 ezer Ft

Gróf I. Festetics György Művelődési Központ 102.604 ezer Ft

Teréz Anya Szociális Integrált Intézmény 723.711 ezer Ft

Az önkormányzat társasági részesedései:

|  |  |  |  |  |  |
| --- | --- | --- | --- | --- | --- |
|  | **Megnevezés** | **Székhely, elérhetőség** | **Üzletrész** | **Bekerülési érték (névérték) (Ft)** | **Könyvszerinti érték (Ft)** |
| 1. | NHSZ ZÖLDFOK Zrt. | 8600 Siófok, Bajcsy-Zsilinszky utca 220. | 0,  003120505% | 7 181 | 7 181 |
| 2. | Hévízi Televízió Nonprofit Kft. | 8380 Hévíz, Széchenyi utca 29. | 100% | 3 000 000 | 3 000 000 |
| 3. | Hévízi Turisztikai Nonprofit Kft. | 8380 Hévíz, Rákóczi utca 2. | 47% | 1 410 000 | 1 410 000 |
| 4. | Hévíz-Balaton Airport Kft. | 8380 Hévíz, Kossuth Lajos utca 1. | 9,7% | 5 150 000 | 5 150 000 |
| 5. | HÉVÜZ Hévíz Városüzemeltetési Kft. | 8380 Hévíz, Kossuth Lajos utca 5. As. 2. | 100% | 3 000 000 | 3 000 000 |
| 6. | **Összesen:** |  |  | **12 567 181** | **12 567 181** |

**III. GAZDÁLKODÁS ÉS FEJLESZTÉS**

Turisztikai trendek, jövőkép

* Az egészségturizmus mellett fontos, hogy a turisták alaposabban megismerhessék az adott hely kultúráját, művészeti értékeit és mindennapi életét, ennek bemutatása kiemelt fontosságú.
* Környezettudatosság növekedése, Az utazók egyre inkább figyelembe veszik az ökológiai lábnyomukat, előnyben részesítve a környezetbarát szálláshelyeket és közlekedési módokat, valamint támogatva a helyi közösségeket.
* A fő turisztikai gócpontok helyett kevésbé ismert, de érdekes helyszíneket keres fel, elkerülve a tömegturizmus negatív hatásait
* Erősödik a többgenerációs családi utazási kedv, ahol a nagyszülők is részt vesznek, erősítve a családi kötelékeket és közös élményeket teremtve.
* Az AI-alapú eszközök, mint például a ChatGPT, egyre nagyobb szerepet kapnak az utazások tervezésében, személyre szabott ajánlásokkal és útiterv-készítéssel segítve az utazókat.
* Növekvő igény mutatkozik az aktív kikapcsolódást nyújtó utazások iránt. Hévíz kitűnő adottságokkal rendelkezik a túrázás, evezés területén is, amelyek lehetőséget adnak a természet közeli élményekre.

Az Európai Utazási Bizottság (ETC) legfrissebb jelentései szerint 2024-ben az európai turizmus jelentős növekedést mutatott, meghaladva a világjárvány előtti szinteket. Az év első negyedévében a nemzetközi turistaérkezések és az eltöltött vendégéjszakák száma 6-8%-kal nőtt a 2019-es adatokhoz képest, ami erős alapot teremtett egy kiemelkedő évhez.

Az európai utazási kereslet erős lendületet mutatott a nyári hónapokban. A külföldi érkezések száma ősz közepéig kb. 6%-kal nőtt a 2019-es szinthez képest, miközben az éves növekedés kb. 7%-ot ért el. Az emelkedő trendet nagyobb események, a légiközlekedés javulása – különösen Kínából – és a fennmaradó, covid-időszak miatt kínálatelvonások okán a fellendülési kereslet támogatja. A világjárvány előtti helyreállás Közép- és Kelet-Európában lassú, de folyamatos, amit az orosz-ukrán háború tartós hatásai is befolyásolnak.

Bár a turizmus új magasságokat ért el 2024-ben, Európa-szerte számos tüntetés zajlott a tömegturizmus hatásai ellen ezen a nyáron. Noha az általános infláció Európában tetőzött, a szolgáltatások inflációja magas maradt, ami magasabb utazási költségeket eredményezett, és arra kényszerítette a turistákat, hogy megfizethetőbb úti célokat keressenek. A gazdasági bizonytalanság, a geopolitikai feszültségek és a növekvő utazási költségek jelentős kockázatokat jelenthettek Európa tartós fellendülése szempontjából 2025-től.

A nyári turisztikai fellendülés tekintetében némi eltérés mutatkozott az egyes úti célok között. Az év eddigi adatai azt mutatják, hogy körülbelül minden harmadik úti cél meghaladta a 2019-es szintet a külföldi érkezések tekintetében.

Január-augusztus időszakban 2019. évhez hasonlítva a nemzetközi vendégéjszakák számában: Lettország -28,9%. Litvánia -23,2%, Németország -5,3%, Magyarország -4,7%.

Hévízen az alábbiak szerint alakultak a vendégéjszaka számok:

Befizetések alapján számított vendégéjszakák száma 2020-2024.

cid:image004.png@01DB9751.C62DD840

Az adómentes vendégéjszakákat is ide számolva a **vendégéjszaka szám** *(forrás MTÜ)*

|  |  |
| --- | --- |
| *év* | *vendégéjszaka* |
| 2023. | 1.068.724 |
| 2024. | 1.125.966 |

**IV. Gazdaságélénkítés**

A gazdaság fejlesztése, a munkahelyteremtés, a város eltartó-képességének erősítése hosszabb távú feladat. Megvalósítása összetett, több elemből álló munkát igényel. Ezek közül a legfontosabbak:

1. Ingatlanok hasznosítása, fecskelakások és szolgálati lakások építése

2. Infrastruktúra fejlesztése

3. A gazdasági tevékenység diverzifikálása (turizmust nem zavaró tevékenységek)

4. Kulturális, művészeti, szabadidős és sportélet megteremtése

Folyamatosan kapcsolatot kell tartani a gazdasági élet szereplőivel, bevonva őket a város fejlesztési irányainak kialakításába, a megvalósításba. Turisztika és foglalkoztatási együttműködéseket kell kialakítani. Ezek szintje a helyitől kezdve egészen akár a nemzetközi együttműködési paktumokig. Városi beruházásoknál – a közbeszerzési törvényt is figyelembe véve – lehetőséget kell biztosítani a helyi vállalkozásoknak.

A 2025. évi legfontosabb feladat a város megfelelő működtetése mellett a már meglévő, megítélt pályázati támogatások, fejlesztési források hatékony, a város érdekében történő felhasználása.

A feladat az, hogy az önkormányzat korábbi pályázatai alapján megítélt európai uniós forrásból, hazai társfinanszírozással megvalósuló, folyamatban lévő fejlesztéseit sikeresen be tudja fejezni, azokat megfelelő módon finanszírozni tudja. Ehhez nagyon takarékos és hatékony költségvetési gazdálkodásra van szükség.

A három befejezésre váró projektből kettő 2025. évben várhatóan befejeződik:

- GINOP-7.1.9-17-2017-00003 azonosítószámú, „Hévíz Gyógyhely fejlesztése” c. projekt 2023. december 31-ét követően a Magyar Kormány döntése alapján a Gazdaságfejlesztési és Innovációs Operatív Program keretében történő megvalósításáról döntött. Így 2025. évben folytatódhatnak a kivitelezési szerződés alapján az év első felében befejeződnek a Hévíz Gyógyhely tér fejlesztése -magas és mélyépítési munkálatai.

-  TOP\_PLUSZ-3.3.2-21-ZA1-2023-00008 Egészségügyi alapellátás infrastrukturális fejlesztése Hévízen

A projekt keretében tervezett a homlokzati, illetve belső nyílászárók cseréje, a tetőszerkezeten a tetőléc és alátétfólia cseréje a leázás és állagmegóvás végett, padlásfödém hőszigetelése. Az épületvillamossági rendszerek legnagyobb része ~ 40 éves építésű, korszerűtlen, a villamos hálózat üzembiztonsága nem garantálható, ezért a projekt keretében a teljes épületvillamosság (világítási hálózat és erőátvitel) felújítása megvalósul. A villaépület nyugati oldalán lévő külső burkolt akadálymentes rámpa kétoldali lábazatán téli fagy okozta sérülések, hibák találhatók, mely a burkolatot és lábazati vakolatot szinte teljes hosszban megrepesztette, javítását követően a víz távoltartását a szerkezettől meg kell oldani a további fagyás okozta sérülések elkerülése érdekében. A kialakított rámpa burkolatra felvitt akadálymentes jelzések több helyen kopottak, felújításuk szintén megtörténik.

Megvalósítás határideje: 2025.december 2.

-  TOP\_PLUSZ-1.1.3-21-ZA1-2022-00014   Turisztikai infrastrukturális fejlesztések Hévízen 2025. évben indul, és 2026. évben fejeződik be.

A fejlesztések a város területén több helyen valósulnának meg.

Központi eleme az Egregyi Szent Magdolna-templom melletti pihenőpont kialakítása. Az Egregyi városrészben lévő romos borospince felújítása és átalakítása kiállító- és bemutatótérré. Ehhez kapcsolódóan selfie- és kilátópont, valamint kiszolgáló parkoló kialakítása, ezzel a borturizmus fejlesztése a cél.

A Széchenyi utca alsó szakaszán tervezett egy sétány kiépítése, ami Hévíz kapujaként összeköti a város központját a **Hévízi Tó melletti véderdővel,** mely közvetlenül közelíti meg a tavat, így a sétány lehetőséget ad arra, hogy a látogatók egy könnyed sétával elérjék a gyógyfürdőt és a tópartot, miközben élvezhetik a tó körüli környezetet.

Élményelemként megtörténik az egykori zsinagóga virtuális valóságként történő megjelenítése, melynek köszönhetően mobilon keresztül megjelenítésre kerül a zsinagóga. Az AR élmény zsinagóga megjelenítése egy történelmi vagy kulturális helyszínt idéz meg (mint a nem létező zsidó templom), akkor a látogatók számára értékes kulturális és oktatási élményt nyújthat, ami a pályázati célokkal összhangban lehet. Fontos, hogy a fejlesztés során figyelembe vegyék az élmény folyamatosságát és a helyszín fizikai környezetét, hogy a látogatók komfortosan és élvezettel vegyenek részt a programban, függetlenül az időjárástól.

Megvalósítás határideje: 2026. február 28.

Jelen önkormányzati ciklus első legfontosabb célja a fenti megvalósítás időszakában lévő uniós és hazai forrásból támogatott programok pályázatnak megfelelő, szabályszerű megvalósítása és a megítélt támogatás elszámolása, lehívása.

**V. Együttműködés a helyi közösségekkel**

Az önkéntességen alapuló, alulról építkező közösségek városunk értékei, a helyi civil és egyházi szféra támogatására kiemelt figyelmet fordítunk.

Az öt éves terv része, hogy Hévíz a kultúra, művészetek és a sport városává váljon.

A szinergia hatás miatt gazdasági erőt is képvisel ezen területek fejlődése, hiszen a sport-kulturális és művészeti rendezvények jelentős idegenforgalmi és iparűzési adóbevételt indukálhatnak városunkban, illetve a turisztikai vendégforgalmat is diverzifikálja. Civil szerveződések nélkül nehezen elképzelhető sport, művészeti és kulturális élet.

Az ötéves ciklusban, a város méretéhez képest kiemelten támogatjuk tehát a kulturális-, művészeti és sportközösségeket, azok programjait, rendezvényeit. Elismerjük és támogatjuk történelmi egyházaink közösség megőrző, értéket közvetítő tevékenységét.

**VI. Klímatudatosság**

Hévíz Város Önkormányzatának célja, hogy hosszú távon is igazodjon a globális klímastratégiai törekvések eléréséhez, és városi szinten is csökkenjen a CO2 kibocsátás, energiahatékonysági fejlesztésekkel.

Hévíz ennek keretében 2025. évben pályázatot nyújt be DIMOP Plusz-2.1.1-24. kódszámú „Energia menedzsment rendszerek fejlesztése és bevezetése önkormányzatok számára” című pályázati felhívásra.

Cél az önkormányzati intézmények energiahatékonysági felmérése fejlesztése.

**VII. Alap és középfokú oktatási intézmények**

Az Illyés Gyula Általános Iskola és Alapfokú Művészeti Iskola, továbbá Bibó István Gimnázium és Szakközépiskola intézményeknél a fenntartói jogokat és kötelezettségeket, illetve a működtetést a Nagykanizsai Tankerületi Központ látja el.

Egyházi fenntartásban működik a Brunszvik Teréz Római Katolikus Óvoda. Saját fenntartási önkormányzati óvoda nem működik.

A vezetés elkötelezett abban, hogy az egyházi óvoda mellett az egregyi városrészben ismét legyen önkormányzati óvoda, ezért kiemelt célja, hogy kialakításának tervei 2026-ig rendelkezése álljanak.

**VIII. Nemzetközi kapcsolatok**

A város kiemelt figyelmet fordít nemzetközi kapcsolatainak ápolására az elkövetkező öt évben. A testvérvárosi kapcsolatok különösen turisztikai és kulturális téren működtek hatékonyan. Fontosnak tartjuk a nemzetközi kapcsolatok további erősítését gazdasági és sport területeken is.

**IX. Zárszó**

Az ötéves gazdasági program alappillére a város működőképességének és a gazdasági stabilitás biztosítása. Az önkormányzat a kötelező és önként vállalt közfeladatainak ellátását az önkormányzati fenntartású intézményrendszeren és az önkormányzati tulajdonú gazdasági társaságokon keresztül látja el a takarékosság, a gazdaságosság és hatékonysági elvek mentén.

A turizmusfejlesztést és munkahelyteremtést is szolgáló beruházási, fejlesztési célok megvalósításánál prioritásként kezeljük az elérhető uniós források elérhetőségét, így a rendelkezésre álló saját erő mértékét minimalizálhatjuk.

A gazdasági programban meghatározott célok megvalósítása megköveteli a költségvetési fegyelem betartását, a szigorú takarékos gazdálkodást.

Az önkormányzat alapvető célja tehát az, hogy a városi infrastruktúra fejlesztésével, a közszolgáltatások színvonalának emelésével javítsa a város lakóinak életminőségét.

Az önkormányzat számít a város lakosainak, a helyi vállalkozásoknak, a civil szervezeteknek és történelmi egyházainak, a jelen lévő közszolgáltatóknak, az állami és önkormányzati intézmények minden munkatársának munkájára és együttműködésére.

Hévíz, 2025. április „ „

A Gazdasági Programot a Képviselő-testület ........................... számú határozatával fogadta el.

Naszádos Péter

Hévíz Város polgármestere

1. számú melléklet



**3.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Szintén László | közgazdasági osztályvezető |  |  |
| dr. Tüske Róbert | jegyző |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |